Държавен вестник, бр. 115, 2004 г., стр. 88

С Т Р .  88
Д Ъ Р Ж А В Е Н   В Е С Т Н И К
Б Р О Й  115
2. Обезщетението ще възлиза на пазарната
стойност на отчуждената инвестиция непосред-
ствено преди датата на отчуждаване или преди
предстоящото отчуждаване да стане публично
известно, което е по-рано, ще бъде изплатено
без забавяне и ще включва лихва по приложи-
мия курс на територията на тази договаряща
страна до датата на плащането. Плащането на
такова обезщетение ще бъде свободно прево-
димо в свободно използваема валута.
3. Засегнатият инвеститор ще има право в
съответствие със закона на договарящата стра-
на, извършила отчуждаването, на разглеждане
от съдебен или друг независим орган на тази
договаряща страна на неговия случай и на оцен-
ката на неговата инвестиция съгласно принци-
пите, изложени в алинеи 1 и 2. Договарящата
страна, извършила отчуждаването, ще положи
всички усилия да осигури навременното извър-
шване на това разглеждане.
Член 6
Свободен превод
1. Всяка договаряща страна ще предоставя
на инвеститори от другата договаряща страна
след изпълнението на данъчните задължения
на инвеститорите свободния превод в свободно
използваема валута на:
а) капитал и допълнителни суми, предназ-
начени за поддържане или увеличаване на ин-
вестицията;
b) доходи от инвестицията;
c) приходи, получени от продажбата и обща-
та или частичната ликвидация на инвестицията;
d) сумите за изплащане на заеми, свързани с
инвестиции;
e) обезщетението, платимо в съответствие с
членове 4 и 5;
f) възнаграждението, получено от граждани
на другата договаряща страна за работа или
услуги, извършени във връзка с инвестициите,
направени на нейна територия, в съответствие
с нейните закони и разпоредби.
2. Преводите, посочени в алинея 1, ще се
извършват без забавяне по преобладаващия
пазарен валутен курс в деня на превода на тери-
торията на договарящата страна, където е на-
правена инвестицията.
3. Всички преводи съгласно този член ще
получат третиране не по-малко благоприятно
от това, предоставено на преводи на инвести-
ция, направена от инвеститор от която и да е
трета държава.
Член 7
Суброгация
Договаряща страна, която по силата на га-
ранция за нетърговски риск, дадена за инвести-
ция, направена на територията на другата дого-
варяща страна, извършила плащане на един от
своите инвеститори, ще бъде оправомощена по
силата на суброгация да упражнява правата и
исковете, а също така да поеме задълженията
на споменатия инвеститор. Суброгирането в
правата и задълженията на обезпечения инвес-
титор се простира също и върху правото на
превод, посочено в член 6. Платилата догова-
ряща страна не може да придобива права или да
поема задължения, по-големи от тези на обез-
печения инвеститор.
Член 8
Разрешаване на спорове между договарящи-
те страни
1. Спорове между договарящите страни от-
носно тълкуването или прилагането на този
договор ще се уреждат, доколкото е възможно,
чрез преговори между договарящите страни.
2. Ако спор между договарящите страни не
може да бъде разрешен по този начин в рамки-
те на шест месеца от започването на прегово-
рите, той ще бъде отнесен по искане на някоя
от договарящите страни пред арбитражен съд.
3. Такъв арбитражен съд ще се съставя за
всеки отделен случай по следния начин:
В рамките на три месеца от получаване на
молбата за арбитраж всяка договаряща страна
назначава един член на съда. Тези двама члено-
ве определят след това гражданин на трета дър-
жава, който с одобрението на двете договаря-
щи страни се назначава за председател на съда.
Председателят се назначава в рамките на два
месеца от датата на назначаване на другите два-
ма членове.
4. Ако в рамките на сроковете, определени
в алинея 3 на този член, необходимите назна-
чения не бъдат извършени, всяка от договаря-
щите страни може при липса на друго споразу-
мение да покани президента на Международ-
ния съд да извърши необходимите назначения.
Ако президентът е гражданин на някоя от до-
говарящите страни или ако е възпрепятстван
по някакъв друг начин да изпълни упомената-
та функция, вицепрезидентът ще бъде пока-
нен да извърши необходимите назначения. Ако
вицепрезидентът е гражданин на някоя от до-
говарящите страни или също е възпрепятст-
ван да изпълни посочената функция, следва-
щият по старшинство член на Международния
съд, който не е гражданин на някоя от догова-
рящите страни, ще бъде поканен да извърши
необходимите назначения.
5. Арбитражният съд взема решенията си на
основата на разпоредбите на този договор, склю-
чен между договарящите страни, както и на
общоприетите принципи и норми на междуна-
родното право. Арбитражният съд постановява
решението си с мнозинство на гласовете. Това
решение ще бъде окончателно и задължително
за двете договарящи страни. Съдът определя
своя собствена процедура.
6. Всяка договаряща страна ще поеме разхо-
дите за своя собствен член на съда и за своето
представяне в арбитражния процес. Разходите
на председателя и останалите разходи ще се
поемат поравно от договарящите страни.